El final de la dictadura franquista va coincidir amb l’arribada a Catalunya dels corrents renovadors procedents d’Europa pel que fa a la intervenció social, que posaven la persona al centre. El llibre repassa el procés de formalització, al llarg de tres dècades, de la professió que va culminar en la consecució d’uns estudis universitaris específics d’Educació Social i un col·legi professional propi. Ho fa mitjançant el testimoni de 27 educadores i educadors socials que hi aporten els seus records i les seves opinions per construir un relat col·lectiu. El llibre ha estat impulsat pel Col·legi d'Educadores i Educadors Socials de Catalunya (CEESC), en el marc del trentè aniversari de la seva creació, a partir d’una idea de la seva Comissió de Sèniors.